**I. A RENDELET-TERVEZET ÁLTALÁNOS INDOKOLÁSA**

A településfejlesztési koncepcióról, az integrált településfejlesztési stratégiáról
és a településrendezési eszközökről, valamint egyes településrendezési sajátos jogintézményekről szóló 314/2012. (XI.8.) Korm. rendelet VI. fejezete, amely a településfejlesztési koncepció, az integrált településfejlesztési stratégia, a településrendezési eszközök, a településképi arculati kézikönyv és a településképi rendelet egyeztetésének és elfogadásának eljárási szabályairól szól, valamint „a településfejlesztési koncepció, az integrált településfejlesztési stratégia, a településrendezési eszközök egyeztetési eljárásában résztvevő államigazgatási szervek, valamint a települési arculati kézikönyv és a településképi rendelet elkészítéséhez adatszolgáltató államigazgatási szervek” című 9. melléklete jelentős mértékben módosult Madocsa Község Önkormányzata Képviselő-testületének a településfejlesztéssel, településrendezéssel és településkép-érvényesítéssel összefüggő partnerségi egyeztetés helyi szabályairól szóló 10/2017. (X.2.) önkormányzati rendelete (a továbbiakban: hatályos rendelet) legutóbbi módosítása óta, így a hatályos rendelet hatályos jogszabályi rendelkezéseknek megfelelő módosítása szükséges.

**II. A RENDELET-TERVEZET RÉSZLETES INDOKOLÁSA**

A módosító rendelet-tervezet 1. §-ához: A hatályos rendelet 4-6. §-ai megismétlik a hatályos rendelet mellékletében foglaltakat, ezért a hatályos 4-6. §-ok hatályon kívül helyezése indokolt.

A módosító rendelet-tervezet 2. §-ához: A hatályos rendelet 9. § (1) bekezdésének kiegészítése indokolt, tekintettel arra, hogy a hatályos rendeletet a módosító rendelet-tervezet egy új, 2. melléklettel egészíti ki.

A módosító rendelet-tervezet 3. §-ához: A hatályos rendelet 1. melléklete helyébe a módosító rendelet-tervezet 1. számú melléklete lép.

A módosító rendelet-tervezet 4. §-ához: A hatályos rendelet a módosító rendelet-tervezet 2. mellékletét képező 2. melléklettel egészül ki.

A módosító rendelet-tervezet 4. §-ához: A módosító rendelet hatályba lépéséről rendelkezik.